kardosdrur/scandi-wiki huggingface dataset:
Joh. Plesner

Johannes Ulrik Plesner, kendt som Joh. Plesner (12. maj 1857 i Vedersø ved Ringkøbing – 17. februar 1922 i København) var en dansk underviser, søn af sognepræst J.F. Plesner, bror til arkitekten Ulrik Plesner og far til historikeren Johan Plesner.

Lærer og maler 
Han var søn af sognepræst Johan Frederik Plesner (1815-1892) og Marie Lucie Hastrup (1823-1868). Plesner, der var student fra Borgerdydskolen på Christianshavn 1876, blev cand. theol. 1882. Han slog tidligt ind på en karriere som underviser, dels i sin gamle skole, dels i Efterslægtselskabets Skole. I midten af 1880'erne rejste han et år til Italien, hvilket genoplivede hans gamle begejstring for tegning og malerkunst. Plesner gik derefter tre år på Kristian Zahrtmanns malerskole og udstillede på Charlottenborg Forårsudstilling. Han havde dog en veludviklet selvkritik, og han kunne se, at hans talent ikke rakte langt nok. Han lagde derfor penslen på hylden, og fra 1889 underviste han atter.

Skoleleder og pædagog 
1893-1905 var Plesner så bestyrer af Birkerød Kostkole, som dimitterede til studentereksamen. Skolen havde været i tilbagegang siden Johan Mantzius' død (1890), men Plesner fik den atter på ret kurs. Han følte sig dog udsat i stillingen, og derfor accepterede han i 1905 stillingen som forstander for Det kongelige Blindeinstitut. Da Plesner tiltrådte, hørte blindeforskolen på Refsnæs ind under instituttet, og han var optaget af dens udvikling. Han udvidede den betydeligt og fik den i 1918 udskilt som en selvstændig anstalt. På selve Blindeinstituttet søgte han at råde bod på praktiske skavanker ved lokalerne og fik gennemført forbedringer. Plesners primære indsats var dog, at han fik etableret en ordning for afgåede håndværkerelevers fortsatte uddannelse: På instituttets foranstaltning kunne de sættes i en treårig lære hos seende eller blinde mestre ude i landet. 

Plesner sad i bestyrelserne for Foreningen til at fremme Blindes Selvvirksomhed og for Hjem for arbejdsføre blinde Kvinder. Han blev Ridder af Dannebrog 1908.

Gift 19. juli 1895 i Farum Kirke med Dora Marie Alberta Schiødte (12. august 1873 i Skanderborg – 17. februar 1958 i Birkerød), datter af kateket i Skanderborg, senere sognepræst, sidst i Farum Sogn, Christian Cornelius Lerche Schiødte (1840-1907) og Dorothea Camilla Elisabeth Poulsen (1842-1920). 

Han er begravet på Birkerød Kirkegård.

Kilder

Eksterne henvisninger 
 

 
 
 Plesner, Johan Ulrik i Dansk Biografisk Haandleksikon

Skolefolk fra Danmark
Teologer fra Danmark
Danskere i 1800-tallet
Danskere i 1900-tallet
Riddere af Dannebrog
Personer fra Jylland
Malere fra Danmark
Joh.
Studenter fra Københavns Åbne Gymnasium
Western Football League 1898-99

Western Football League 1898–99 var den syvende sæson af den engelske fodboldliga Western Football League. I forhold til sæsonen før var ligaen blevet reduceret fra 18 til 15 hold. Det betød at Division 1 var blevet reduceret fra 8 til 7 hold, mens Division 2 blev reduceret fra 10 til 8 hold.

Resultater

Division 1 

Division 1 havde deltagelse af syv hold, der spillede en dobbeltturnering alle-mod-alle. Turneringen blev vundet af Swindon Town FC, som dermed vandt ligaen for første gang.

Division 2 

Division 2 blev spillet for sjette gang og havde deltagelse af otte hold, der spillede en dobbeltturnering alle-mod-alle. Turneringen blev vundet af Staple Hill FC, som dermed vandt Division 2 for første gang.

Kilder / eksterne henvisninger 
 RSSSF – Western League

Noter 

Sæsoner i Western Football League
Fodbold i 1898
Fodbold i 1899
Matt Grevers

Matthew Grevers (født 26. marts 1985 i Lake Forest, Illinois) er en amerikansk svømmer. Han har vundet fire Olympiske guldmedaljer ved legene i Beijing i 2008 og London i 2012.

Eksterne henvisninger
 

Svømmere fra USA
Olympiske svømmere fra USA
Medaljevindere ved sommer-OL 2008
Medaljevindere fra USA ved sommer-OL 2012
Olympiske medaljevindere i svømning
Olympiske sølvmedaljevindere fra USA
Olympiske mestre fra USA
Katie Ledecky

Katie Ledecky (født 17. marts 1997 i Bethesda, Maryland, USA) er en amerikansk svømmer. 

Hun vandt olympisk guld ved Sommer-OL 2012, i London i 2012 London i 800 m fri i den næste hurtigste tid nogensinde.

Eksterne henvisninger 

Svømmere fra USA 
Olympiske svømmere fra USA 
Olympiske mestre fra USA
Personer fra Maryland
Verdensmestre i svømning
Olympiske medaljevindere i svømning
Medaljevindere fra USA ved sommer-OL 2012
Medaljevindere ved sommer-OL 2016
Medaljevindere ved sommer-OL 2020
Deltagere for USA ved sommer-OL 2016
Deltagere for USA ved sommer-OL 2020
Svømmere ved sommer-OL 2012 
Svømmere ved sommer-OL 2016
Svømmere ved sommer-OL 2020
Nathan Adrian

Nathan Ghar-jun Adrian (født 7. december 1988 i Bremerton, Washington, USA) er en amerikansk svømmer. 

Han har vundet i alt fire medaljer tilsammen ved Sommer-OL 2008, i Beijing og Sommer-OL 2012, i London.

Eksterne henvisninger 
 
 

Olympiske mestre fra USA
Medaljevindere fra USA ved sommer-OL 2012
Olympiske medaljevindere i svømning
Olympiske sølvmedaljevindere fra USA
Medaljevindere ved sommer-OL 2016
Deltagere for USA ved sommer-OL 2008 
Deltagere for USA ved sommer-OL 2012 
Deltagere for USA ved sommer-OL 2016
Svømmere ved sommer-OL 2008 
Svømmere ved sommer-OL 2012 
Svømmere ved sommer-OL 2016
Olaf Kjems

Olaf Nielsen Kjems (født 31. maj 1880 i Odder, død 11. april 1952 i Vester Vedsted) var en dansk gymnast som deltog i OL 1912 i Stockholm. 

Kjems vandt en sølvmedalje i gymnastik under OL 1912 i Stockholm. Han var med på det danske hold, som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

Olaf Kjems' far Simon Kjems var højskoleforstander, foredragsholder og præst for den lokale danske indvandrermenighed i Ashland fra 1889 til sin død af tyfus og malaria i 1895. Efter i alt seks år i Amerika rejste familien Kjems derefter tilbage til Danmark. Olaf Kjems blev senere forstander på Krabbesholm Højskole og efterskolen i Vester Vedsted. Broderen, socialdemokraten Hjalmar Kjems, blev i 1914 borgmester i Skive. Olaf Kjems er farfar til Birte Kjems og oldefar til Lars Lindstrøm.

Eksterne henvisninger 
 Olaf Kjems Biography and Olympic Results – Olympics at Sports-Reference.com  

Gymnaster fra Danmark
Olympiske sølvmedaljevindere fra Danmark
Personer fra Odder
Danskere i 1900-tallet
Deltagere for Danmark ved sommer-OL 1912
Nissan 300ZX

Nissan 300ZX var en sportsvogn med frontmotor og baghjulstræk fra Nissan Motor, bygget mellem slutningen af 1983 og sommeren 1995 (europæiske marked) hhv. slutningen af 1996 (USA) og midten af 2000 (Japan) som efterfølger for 280ZX.

300ZX (Z31), 1983−1989  

Tredje generation af Z-serien kom på markedet i slutningen af 1983 og havde i første omgang betegnelsen Datsun 300ZX. Fra slutningen af 1985 brugte fabrikken over hele verden navnet Nissan til alle biler.

I stedet for de hidtidige sekscylindrede rækkemotorer fik 300ZX for første gang V6-motorer. Den nye 3,0-motor med overliggende knastaksel fandtes i en sugeudgave (type VG30E) eller med turbolader (type VG30ET) med 119 kW (162 hk) hhv. 149 kW (203 hk). I 1987 blev motorerne modificeret og ydede herefter 123 kW (167 hk) hhv. 153 kW (208 hk).

I Japan, hvor bilen hed Nissan Fairlady, fandtes den i versionerne Z, ZG, ZR og ZR II med 2,0-liters sekscylindrede motorer. Til indsats kom en V6-turbomotor med 127 kW (172 hk), og senere en sekscylindret turborækkemotor med 160 kW (218 hk).

Undervognen lignede meget 280ZX. Alle turbomodeller havde elektronisk styrede støddæmpere.

Modellen fandtes i en 2+2-udgave med lang akselafstand og en kortere topersoners udgave.

I efteråret 1985 fik 300ZX et facelift. Gummihækspoileren blev erstattet af en kunststofhækspoiler med integreret tredje bremselygte.

I efteråret 1989 blev Z31 afløst af Z32.

300ZX (Z32), 1989−2000  

Den i slutningen af 1989 introducerede 300ZX Twin Turbo var forsynet med en 3,0-liters V6-motor med biturbo med 208 kW (283 hk) (med automatgear: 197 kW (268 hk)), som gav bilen en begrænset topfart på 250 km/t; sugeudgaven af samme motor ydede 165 kW (225 hk), men blev ikke solgt i Europa. US-model med manuel gear ydede 300 hk.

Bilen fandtes i tre udførelser: 2+2-personers coupé, topersoners coupé og fra foråret 1993 også som topersoners cabriolet (kun med sugemotoren). Begge coupéversionerne var forsynet med et todelt targaglastag, som ved behov kunne fjernes helt. Cabrioletmodellen blev frem for alt i USA solgt i store styktal, og udgik allerede i slutningen af 1996.

Bilen var som standard forsynet med el-ruder, lydanlæg som fra 1994 også kunne kombineres med cd-afspiller.

I sommeren 2000 blev produktionen af Z32 indstillet i Japan. I midten af 2002 kom efterfølgeren 350Z på markedet.

Eksterne henvisninger 

300ZX
Coupéer
Cabrioleter
Biler introduceret i 1983
Biler fra 1980'erne
Biler fra 1990'erne
Biler fra 2000'erne
Christian Nielsen (sejlsportsmand)

Christian Søren Nielsen (7. april 1873 i København – 17. november 1952 smst) var en dansk sejlsportsmand.

Han vandt sølv ved OL 1924 i Paris i 6 meter-klassen sammen med Vilhelm Vett og Knud Degn i båden "Bonzo". Førstepladsen gik til den norske båd "Elisabeth V", mens kampen om sølvet stod mellem den danske og den hollandske båd, der begge opnåede fem point i sidste del af konkurrencen. Danskerne fik sølvet, da de var en smule bedre end hollænderne i konkurrencens første del. Sejladserne blev gennemført uden for Le Havre i perioden 21. til 26. juli.

Referencer

Eksterne henvisninger 

Sejlsportsfolk fra Danmark
Olympiske sølvmedaljevindere fra Danmark
Personer fra København
Deltagere for Danmark ved sommer-OL 1924
Nina Malinovski

Nina Malinovski (født 28. juli 1951 i Aarhus) er en dansk digter, prosaforfatter, manuskriptforfatter og oversætter. Hun er datter af forfatteren Ivan Malinovski. Hun var formand for Dramatikernes Forbund i årene 2002-2009.
Malinovski underviser på kunsthøjskolen i Holbæk.

Bibliografi 

 Søfartsbogen, 2020
 Briste og Bære: Ivan Malinowski 1926-89, 2019
 Udvalgte digte, 2011
 Concerning Cassandra, 2009
 Stilhedssang, 2006
 Simsalabad, 2005
 Ellevild, 1999 (erotiske noveller)
 Dronningen af Blåtårn, 1998
 På vandets vegne, 1997
 Forandringer, 1994 
 Ellevild, 1990 (drama)
 Det er så enkelt, 1989
 Natten til lørdag, 1989 (radiohørespil)
 Under dansens hæle, 1989
 Fartens fortællinger, 1985
 Fri tid, 1981

Filmproduktion
 Den sommer ved havet
 Johnny er ligeglad, 1994
 Linegang, 1986

Priser og legater 
 1982 Emma Bærentzens Legat
 1987 Leck Fisher-legatet
 1989 Emma Gad
 1989 Fredslegatet
 1990 Morten Nielsens mindelegat
 1991 SCRIPT, den europæiske manuskriptfond
 1992 Statens Kunstfonds tre-årige arbejdslegat

Eksterne referencer 
Litteratursiden.dk
malinovski.dk

Digtere fra Danmark
Dansksprogede forfattere fra Danmark
Personer i Kraks Blå Bog
Modtagere af Forfatter Martin Jensen og hustru Manja Jensen Legat
Elias Ahlefeldt-Laurvig

Elias Carl Frederik greve Ahlefeldt-Laurvig (9. august 1816 på Frederiksberg – 18. april 1864 ved Dybbøl) var en dansk officer, far til Theodor Ahlefeldt-Laurvig.

Han var søn af kammerherre, oberst Carl Christian Ahlefeldt-Laurvig (1770-1851, gift 2. gang 1819 med Ursula Cathrine Böckmann, 1790-1885) og Juliane Caroline Mattstedt (1787-1860, gift 2. gang 1820 med premierløjtnant, krigsassessor Jacob Elias Hoffmann, 1771-1845).

Han indtrådte 1831 i Hæren som volontør, blev landkadet 1836 og i 1839 sekondløjtnant i Prins Christian Frederiks Regiment. I 1847 blev han premierløjtnant og deltog ved 16. bataljon med hæder i Treårskrigen. 1850 udnævntes han til karakteriseret kaptajn og Ridder af Dannebrog, blev 1852 virkelige kaptajn og gjorde tjeneste ved 14., 17. og 11. bataljon. I 1864 rykkede han i felten som kompagnichef ved 11. Regiment og udmærkede sig under kampen ved Selk 3. februar (se Vort Forsvar, nr. 142 A). Derefter deltog han i kampen ved Sankelmark 6. februar og blev i marts bataljonschef ved 9. regiment. Som sådan deltog han under oberst Paul Scharffenberg i 8. brigades berømte angreb på Dybbøl 18. april, således at han fremhævedes i rapporten, men fandt tillige heltedøden. Ved 9. og 20. regiments berømte modangreb førte Ahlefeldt-Laurvig sin bataljon "i Kugleregnen med en Ro og Orden, som var det paa en Exercerplads".

Ahlefeldt-Laurvig blev gift 15. oktober 1860 i Garnisons Kirke med Jacobine Dorothea Petersen (af familien Dufour) (2. februar 1820 i København – 1. juni 1908 sammesteds), datter af væversvend Jacob Petersen eller Jochumsen (1773-1820) og Anna Lucie Jensen (senere gift Lund). Inden ægteskabet havde de dog fået sønnen Theodor Ahlefeldt-Laurvig.

Han er begravet på Garnisons Kirkegård.

Han er gengivet i xylografier fra 1864 (Illustreret Tidende, nr. 261, 25. november 1864) og 1889. Fotografi af Thorvald Hammerom. Mindesmærke ved Dybbøl.

Kilder 
 Peder Nieuwenhuis, "Elias Ahlefeldt-Laurvig", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 
 

Personer i Dansk Biografisk Leksikon
Elias
Grever fra Danmark
Riddere af Dannebrog
Officerer fra Danmark
Faldne danske militærfolk
Personer i den 2. Slesvigske Krig fra Danmark
Danskere i 1800-tallet
Personer fra Frederiksberg
Vingrau

Vingrau er en by og kommune i departementet Pyrénées-Orientales i Sydfrankrig.

Geografi 
Vingrau ligger 26 km nord for Perpignan. Nærmeste byer er mod nordvest Tuchan (11 km), mod øst Opoul-Périllos (10 km), mod syd Espira-de-l'Agly (14 km) og mod sydvest Tautavel (5 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Erik Larsen (roer)

Erik Christian Larsen (født 20. februar 1928 i Herfølge, død 10. april 1952 i Ringsted) var en dansk roer, der deltog i OL 1948 i London, hvor han sammen med Børge Raahauge Nielsen, Henry Larsen, Harry Knudsen og Ib Olsen som var styrmand, vandt bronze i firer med styrmand.

Referencer

Eksterne henvisninger 

Olympiske roere fra Danmark
Olympiske bronzemedaljevindere fra Danmark
Deltagere for Danmark ved sommer-OL 1948
Personer fra Herfølge
Hans Brask

Hans Brask (1464–1538) var biskop i Linköping, Sverige.

Han blev født i Linköping og studerede filosofi og jura ved tyske universiteter. Omkring år 1500 modtag han en doktograd i jura fra Rom. I 1513 blev han udnævnt til biskop.

Kilder 

Præstestandens rigdagsmedlemmer
Biskopper i Linköpings Stift
Skandinaver fra middelalderen
Rebecca Adlington

Rebecca Adlington (født 17. februar 1989 i Mansfield, Nottinghamshire, England) er en engelsk svømmer, som vandt to olympiske guldmedaljer ved Sommer-OL 2008 i Beijing og to Bronzemedaljer ved Sommer-OL 2012 i London.

Eksterne henvisninger 
 

Olympiske mestre fra Storbritannien
Medaljevindere ved sommer-OL 2008
Medaljevindere ved sommer-OL 2012
Olympiske medaljevindere i svømning
Olympiske bronzemedaljevindere fra Storbritannien
Verdensmestre i svømning
Theodor Ahlefeldt-Laurvig

Andreas Theodor Elis greve Ahlefeldt-Laurvig (22. februar 1852 i København – 8. februar 1933) var en dansk administrerende direktør.

Han blev født uden for ægteskab af grev Elias Ahlefeldt-Laurvig, som faldt ved Dybbøl 1864, og Jacobine Dorothea Petersen (af familien Dufour) (1820-1908). Forældrene blev gift i 1860. Ahlefeldt-Laurvig var forretningsfører, senere adm. direktør for Fjerde Søforsikringsselskab; revisor i Det kongelige Nordiske Oldskriftselskab og Ridder af Dannebrog (3. oktober 1892).

Han blev gift 19. maj 1886 i København med Christine Catharine Marie Musaeus (9. april 1863 i København – 28. maj 1936). Børn:
 Carl greve Ahlefeldt-Laurvig (10. juni 1887 i København – 13. juli 1982), overretssagfører og forsikringsdirektør
 Elisabeth komtesse Ahlefeldt-Laurvig (11. december 1888 i København – ?)
 Christine komtesse Ahlefeldt-Laurvig (29. august 1903 på Frederiksberg – 29. oktober 1994), gift med maler, grafiker Erik Clemmesen

I 1903 lod han arkitekt Henrik Hagemann tegne sig en kendt villa i røde mursten, Flakvad, på Rungsted Strandvej 62B i Rungsted. Villaen er siden blevet gennemgribende ombygget.

Kilder 
 Kraks Blaa Bog 1910

Personer i Kraks Blå Bog (afdøde)
Theodor
Grever fra Danmark
Riddere af Dannebrog
Danskere i 1900-tallet
Danskere i 1800-tallet
Personer fra København
Forsikringsdirektører fra Danmark
Danske adeliges uægte børn
Opoul-Périllos

Opoul-Périllos (på Catalansk: Òpol i Perellós) er en kommune i departementet Pyrénées-Orientales i Sydfrankrig. Kommunen har navn efter byen Opoul og den nu forladte by Périllos.

Geografi 
Opoul ligger i Corbières 24 km nord for Perpignan. Périllos ligger yderligere 10 km nord for Opoul.

Demografi

Udvikling i folketal

Kilder

Eksterne henvisninger 

 Les Pyrénées Catalenes - Opoul
 Les Pyrénées Catalenes - Périllos

Byer i Pyrénées-Orientales
Høng Privatskole

Høng Privatskole blev grundlagt i 1898 som en knopskydning af Høng Højskole, den nuværende Høng Efterskole. Skolen har rødder i den Grundtvig/Koldske skole, samt i den private realskole. Skolen er étsporet med elever i 0.-9. klasse, dog med mulighed for 2 spor i 7.–9. klasse.

Skolen er primært en boglig skole med mulighed for kreative tværfaglige forløb. Der er lejrskole for 5., 7. og 9. årgang, koloni for 0.–2. klasse samt udflugter på alle årgange.

Skolens nuværende gennemsnitlige klassekoefficient er 20 med mulighed for maksimalt 22 elever i 0.-5. klasse og maksimalt 25 elever i 6.-9. klasse.

Eksterne kilder/henvisninger 
 Høng Privatskole officiel hjemmeside

Friskoler i Danmark
Etableret i 1898
Uddannelsesinstitutioner i Kalundborg Kommune
Clément Lefert

Clément Lefert (født 27. september 1987 i Nice, Frankrig) er en fransk svømmer. Han har vundet guld og sølv de olympiske lege i London i 2012.

Eksterne henvisninger 

Svømmere fra Frankrig
Medaljevindere ved sommer-OL 2012
Olympiske medaljevindere i svømning
Olympiske sølvmedaljevindere fra Frankrig
Olympiske mestre fra Frankrig
Dániel Gyurta

Dániel Gyurta (født 4. maj 1989 i Budapest, Ungarn) er en ungarsk svømmer. Han har vandt olympisk sølvmedalje ved Athen i 2004 i en alder af 15 år. Han vandt olympisk guld ved OL i London i 2012.

Eksterne henvisninger 

Svømmere fra Ungarn
Medaljevindere ved sommer-OL 2004
Medaljevindere ved sommer-OL 2012
Olympiske medaljevindere i svømning
Olympiske sølvmedaljevindere fra Ungarn
Olympiske mestre fra Ungarn
Maury (Pyrénées-Orientales)

Maury () er en by og kommune i departementet Pyrénées-Orientales i Sydfrankrig.

Byen er kendt for sin dessertvin, som også kaldes Maury.

Geografi 
Maury ligger i landskabet Fenouillèdes ved en lille flod af samme navn, 35 km nordvest for Perpignan. Nord og øst for byen ligger bjergmassivet Corbières. Mod nord fører passet Grau de Maury (432 m) til nabobyen Cucugnan (8 km) i departementet Aude. Nærmeste byer mod øst er Lesquerde (8 km) og Estagel (10 km) og mod vest Saint-Paul-de-Fenouillet (8 km).

Historie 
Maury nævnes første gang i 845 i et charter fra Karl den Skaldede. I pavelige bulletiner fra pave Agapet II i 950 og 954 nævnes "Comitatus Fenolietensis". Byen var en del af vicegrevskabet Fenouillet, som igen var en del af grevskabet Besalú. Besalú overgik senere til Aragonien.

Ved Corbeil-traktaten i 1258 blev en ny grænse mellem Frankrig og Catalonien fastlagt. Maury blev sammen med resten af Fenouillèdes fransk og blev således skilt fra Roussillon .

Demografi

Udvikling i folketal

Kilder

Eksterne henvisninger 
 Pyrénées Catalanes 

Byer i Pyrénées-Orientales
Aserbajdsjan ved OL

Aserbajdsjan deltog første gang i de olympiske lege ved sommer-OL 1996 i Atlanta. Tidligere deltog aserbajdsjanske udøvere  som en del af Sovjetunionen, og i 1992 som en del af SNG. Aserbajdsjan har deltaget som selvstændig nation i samtlige olympiske lege siden 1996.

Medaljeoversigt

Se også 
 Aserbajdsjans Olympiske Komité

Eksterne henvisninger 
 Aserbajdsjans OL-statistik  på Sports-reference.com

Aserbajdsjans deltagelse i Olympiske lege
Aserbajdsjan ved sommer-OL
Aserbajdsjan ved vinter-OL
Caudiès-de-Fenouillèdes

Caudiès-de-Fenouillèdes er en by og kommune i departementet Pyrénées-Orientales i Sydfrankrig.

Geografi 
Caudiès ligger i landskabet Fenouillèdes 53 km vest for Perpignan. Nærmeste byer er mod vest Lapradelle-Puilaurens (6 km) og mod øst Saint-Paul-de-Fenouillet (11 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Dør Nr. 13

Dør Nr. 13 var en vogntogsforlystelse i Københavns Tivoli der blev åbnet i 1995 og lukket igen i 2001. Forlystelsen var en opgradering af den tidligere forlystelse Den Blå Vogn og var også placeret samme sted. Dør Nr. 13 blev skabt af United Exhibits Group under ledelse af udstillingskunstneren Teit Ritzau, som havde et hold scenografer og special effects artister i ryggen, heriblandt tegneseriemaleren Paul Arne Kring. Temaet for forlystelsen var noget mere voldsom end de sædvanlige Tivoli spøgelsestoge med skeletter og hekse, da den foregik i et makabert hospital med onde kirurger og indvolde overalt. Man blev transporteret gennem "hospitalet" i en vogn der forestillede et bur.

Indhold 
Dør Nr. 13 var på facaden udsmykket med et par special effects. Et stort blodskudt øje hang lige over indgangen og bevægede sig fra side til side efter folk. På den ene side af øjet hang der en stor kanyle, og på den anden side hang der et termometer fyldt med blod, der steg og faldt. Ved siden af indgangen var der et stort ansigt som sagde nedsættende ting til forlystelsens besøgende. Thomas Eje stod bag stemmen. 

En kronologisk rækkefølge over indholdet af Dør Nr. 13:
 En kørestolsbundet patient startede med at advare om rædslen bag Dør Nr. 13 i et venteværelse til en lægeklinik.
 Herefter blev man transporteret igennem et kølerum med lig i bodybags hængende fra loftet. 
 Et laboratorie fyldt med reagensglas med farvede væsker, samt en pige fanget i sådan et, og ofre udsat for eksperimenter fulgte herefter. I dette kapitel var der undervejs "interaktive" elementer, hvor man så patienter der manglede vigtige organer, men som ikke begge kunne reddes. 
 En lang dunkel gang med stålgitre på siderne, hvorfra hænder rakte ud endte med en gigantisk rotte.
 Et kirkeagtigt rum med rød belysning hvor en spøgelsespige svævede rundt under loftet.
 Et stort mørkt rum, der mindede om en mose, indeholdte en hængt mand, en mand fanget i et bur (ligesom det man selv sad i) der sank ned i en beholder med indvolde når man passerede ham, en stor trolddomsbog på en endevæg, og en kirkegård. På kirkegården stod der også en barnevogn, hvorfra små skelethænder kom frem, og en hale. 
 Det sidste rum var en lang og mørk hospitalsgang, med kæder hængende fra loftet der raslede mod vognen.

Popularitet 
Det var til at starte med kun meningen at Dør Nr. 13 skulle være åben i 1995-1996 sæsonen, men den overlevede altså yderligere fire sæsoner pga. stor popularitet. Forlystelsen blev dog lukket i 2001 hvor bygningen blev omdannet til en arkade spillehal.

Det danske rockorkester, Dør nr. 13 er opkaldt efter denne forlystelse. Gruppen spillede i Tivoli, sommeren 2019.

Lars Von Triers "Riget" kontrovers 
Der var meget polemik omkring Dør Nr. 13 da forlystelsen åbnede, da Lars Von Trier mente, at Tivoli decideret havde stjålet fra tv-serien Riget, der havde succes i samme tidsperiode. Det drejede sig især om en lille pige der var fanget i et stort reagensglas, ligesom "Mary" (spillet af Annevig Schelde Ebbe) i tv-serien, og derfor blev dukken fjernet.

Referencer 

Tivoli